**Ministru kabineta noteikumu projekta „Grozījumi Ministru kabineta 2011.gada 6.septembra noteikumos Nr.694 „Noteikumi par darbības programmas „Cilvēkresursi un nodarbinātība” papildinājuma 1.6.1.1.aktivitātes „Programmas vadības un atbalsta funkciju nodrošināšana”, darbības programmas „Uzņēmējdarbība un inovācijas” papildinājuma 2.4.1.1.aktivitātes „Programmas vadības un atbalsta funkciju nodrošināšana”, darbības programmas „Infrastruktūra un pakalpojumi” papildinājuma 3.7.1.1.aktivitātes „Programmas vadības un atbalsta funkciju nodrošināšana” un 3.8.1.1.aktivitātes „Programmas vadības un atbalsta funkciju nodrošināšana” projektu iesniegumu atlases otro kārtu”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2012.gada 1.janvārī ir uzsākta Eiropas Savienības fondu administrēšanā iesaistīto institūciju tehniskās palīdzības otrās kārtas aktivitāšu īstenošana.  Vairākiem tehniskās palīdzības projektiem sākotnēji pieejamais finansējums ir nepietiekams projekta pabeigšanai līdz 2015.gada 31.decembrim, tāpēc, lai nodrošinātu uzsākto projektu pēctecīgu ieviešanu un to mērķu sasniegšanu, ir savlaicīgi jāveic tehniskās palīdzības līdzekļu pārdale no finansējuma rezerves.  Ņemot vērā, ka Ministru kabineta 2011.gada 6.septembra noteikumos Nr.694 „Noteikumi par darbības programmas „Cilvēkresursi un nodarbinātība” papildinājuma 1.6.1.1.aktivitātes „Programmas vadības un atbalsta funkciju nodrošināšana”, darbības programmas „Uzņēmējdarbība un inovācijas” papildinājuma 2.4.1.1.aktivitātes „Programmas vadības un atbalsta funkciju nodrošināšana”, darbības programmas „Infrastruktūra un pakalpojumi” papildinājuma 3.7.1.1.aktivitātes „Programmas vadības un atbalsta funkciju nodrošināšana” un 3.8.1.1.aktivitātes „Programmas vadības un atbalsta funkciju nodrošināšana” projektu iesniegumu atlases otro kārtu”” (turpmāk – MK noteikumi Nr.694) ir noteikta tehniskās palīdzības finansējuma rezerve 1 904 567 *euro* apjomā, tās pārdalei konkrētiem finansējuma saņēmējiem ir nepieciešami grozījumi MK noteikumos Nr.694.  Tādējādi MK noteikumu Nr.694 grozījumu projekts paredz precizēt:  1) MK noteikumu Nr.694 8. punktu attiecībā uz tehniskās palīdzības otrai kārtai pieejamo finansējuma rezervi laika posmam no 2012.gada 1.janvāra līdz 2015.gada 31.decembrim, tādējādi saglabājot tehniskās palīdzības saņēmējiem iespēju nepieciešamības gadījumā pretendēt uz rezerves pārdali arī nākotnē, kā prioritāti nosakot finansējuma saņēmēja iesaisti 2014. – 2020.gada plānošanas perioda sagatavošanā un uzsākšanā;  2) tehniskās palīdzības aktivitāšu izdevumu deklarēšanas proporciju (MK noteikumu Nr.694 1.pielikums) un maksimāli pieejamo finansējuma apmēru projektu iesniegumu atlases otrai kārtai (MK noteikumu Nr.694 2. pielikums).  Izstrādājot noteikumu projektu, no tehniskās palīdzības finansējuma saņēmējiem ir saņemti priekšlikumi tehniskās palīdzības finansējuma palielināšanai atlīdzībai, apmācībām, Eiropas Savienības fondu vadības informācijas sistēmas (turpmāk – IS sistēma) izstrādei un citām izdevumu pozīcijām. Lai nodrošinātu vienlīdzīgu un pamatotu pieeju finansējuma rezerves pārdalē, Finanšu ministrijā (turpmāk – FM) tika analizēti un izvērtēti visi saņemtie aspekti un argumenti (t.sk. apkopoti un veikti aritmētiski aprēķini).  Pamatojoties uz informācijas analīzi, kā arī izvērtējot iestāžu iesniegto informāciju, noteikumu projektā ir paredzēts pārdalīt no rezerves papildus finansējumu 1 804 567 *euro* apmērā šādām institūcijām:  1. **Centrālajai Finanšu un līgumu aģentūrai (turpmāk - CFLA)** ir paredzēts pārdalīt no rezerves papildus finansējumu 1 483 118 *euro* apmērā ņemot vērā 2014.-2020. gada plānošanas perioda ES fondu administrēšanas procesa uzsākšanai veicamajām darbībām (ES fondu 2014.-2020.gada plānošanas perioda ieviešanas uzsākšana, t.sk. attiecībā uz esošās CFLA IS attīstīšanu/pielāgošanu un to funkcionālo darbības nodrošināšanu un pilnveidi) kā arī uzraudzības un administrēšanas funkciju nodrošināšanai.  2. **Labklājības ministrijai (turpmāk-LM)** ir paredzēts pārdalīt no rezerves papildus finansējumu 35 571 *euro* apmērā deinstitucionalizācijas pakalpojuma nodrošināšanai (ieviešanas modeļa izstrādei) - eksperta piesaistei, lai 2014.gadā nodrošinātu LM kā nozares ministrijai veicamās funkcijas saistībā ar deinstitucionalizācijas procesa ieviešanas plānošanu. Plāna izstrāde ir nepieciešama, lai nodrošinātu efektīvu deinstitucionalizācijas procesam plānoto ES fondu ieguldījumu vadību un uzraudzību 2014.-2020.gada ES fondu plānošanas periodā.  3. **Valsts Kancelejai** (turpmāk – VK) ir paredzēts pārdalīt no rezerves papildus finansējumu 97 000 *euro* apmērā, lai nodrošinātu ES fondu vadībā iesaistīto darbinieku horizontālās apmācības 2014. un 2015.gadā sākotnēji plānotajā apmērā, īpašu uzsvaru liekot uz 2014.-2020.gada ES fondu plānošanas perioda ieviešanas aktualitātēm.  4. **Latvijas Investīciju un attīstības aģentūrai (turpmāk - LIAA)** ir paredzēts pārdalīt no rezerves papildus finansējumu 105 978 *euro* apmērā atlīdzības nodrošināšanai projektā nodarbinātajiem.  5. **Finanšu ministrijai (turpmāk – FM)** ir paredzēts pārdalīt no rezerves papildus finansējumu projekta Nr.VSID/TP/CFLA/11/24/023 „Tehniskā palīdzība horizontālās prioritātes „Makroekonomiskā stabilitāte” koordinēšanai Finanšu ministrijā” ieviešanai 82 900 *euro* apmērā, lai nodrošinātu projekta ietvaros atlīdzību darbiniekiem, kā arī darbības nodrošināšanai (telpu apsaimniekošana, komunālie pakalpojumi, kancelejas preču iegāde, elektronisko sakaru pakalpojumi u.c).  Papildus vērā ņemts fakts, ka tehniskās palīdzības otrās kārtā projektu ieviešanas gaitā, šobrīd veidojās apjomīgi finansējuma atlikumi, tāpēc tehniskās palīdzības otrās kārtas ietvaros līdz 2015.gada 31.decembrim līdzīgu atlikumu veidošanās gadījumā iespēju robežās varēs pārdalīt atalgojuma pozīcijas palielināšanai, nodrošinot atalgojuma izmaksas nepieciešamajā apmērā līdz projekta īstenošanas beigām.  Papildus minētajam noteikumu projekts paredz **pārdalīt finansējumu 350 000 *euro* apjomā no Ekonomikas ministrijas (turpmāk – EM)** **tehniskās palīdzības projekta** Nr.VSID/TP/CFLA/11/15/021 „Ekonomikas ministrijas kā Eiropas Savienības fondu atbildīgās iestādes darbības programmu vadības funkciju nodrošināšanas tehniskā palīdzība” brīvajiem līdzekļiem **LIAA tehniskās palīdzības projekta** Nr.VSID/TP/CFLA/11/07/005 „Atbalsts LIAA Eiropas Savienības fondu darbības programmas vadības funkciju nodrošināšanai” **nodrošināšanai**, lai daļēji segtu LIAA trūkstošo finansējumu**.**  LIAA kā sadarbības iestāde nodrošina projektu iesniegumu vērtēšanu un projektu ietvaros sasniegto darbības rādītāju uzraudzību vairāku Eiropas Savienības fondu aktivitāšu ietvaros, t.sk. 2.1.2.4.aktivitātes „Augstas pievienotās vērtības investīcijas” (turpmāk – APV aktivitāte), 2.1.2.1.1. apakšaktivitātes „Kompetences centri” (turpmāk – KC aktivitāte) un 3.4.4.1.aktivitātes „Daudzdzīvokļu māju siltumnoturības uzlabošanas pasākumi (turpmāk – DMS aktivitāte) ietvaros. 2013.gada 2.decembrī noslēdzās projektu iesniegumu pieņemšana APV aktivitātes trešajā kārtā. Tās ietvaros tika saņemti 126 projektu iesniegumi par kopējo pieprasīto finansējumu 73 315 735, 45 *euro*. 2014.gada 1.ceturksnī LIAA plāno izsludināt ceturto projektu iesniegumu pieņemšanas kārtu APV aktivitātes ietvaros.  APV aktivitātē iesniegto projektu iesniegumu vērtēšanai LIAA nepieciešams piesaistīt nozaru ekspertus, kas sniedz vērtējumu projektos plānoto produktu (pakalpojumu) inovācijas pakāpei un konkurētspējai tirgū, kā arī finanšu ekspertus, kas veic projektu finansiālās ilgtspējas pamatojumu analīzi.  Papildus saskaņā ar 2015.gada 12.novembra Ministru kabineta noteikumiem Nr.1277 „Grozījumi Ministru kabineta 2010.gada 13.aprīļa noteikumos Nr.361 „Noteikumi par darbības programmas „Uzņēmējdarbība un inovācijas”” papildinājuma 2.1.2.1.1.apakšaktivitāti „Kompetences centri””, LIAA līdz 2014.gada 30.jūnijam ir uzdots pārvērtēt KC aktivitātes ietvaros sasniegtos vidējā termiņa darbības rādītājus. Šim izvērtējumam LIAA nepieciešams piesaistīt nozares ekspertus, kas nodrošinātu veikto pētījumu kvalitātes un sasniegto rezultātu izvērtējumu.  Papildus LIAA veic projektu iesniegumu uzraudzību DMS aktivitātē, kuras ietvaros projektu izmaksu atbilstības izvērtēšana ir cieši saistīta ar būvniecības nozares specifiku, t.sk. tam ir nepieciešamas speciālās zināšanas būvprojektu apjomu un tāmju sastādīšanā. Tādējādi LIAA nepieciešams piesaistīt attiecīgās nozares ekspertus.  Ņemot vērā, ka LIAA tehniskās palīdzības projekta ietvaros nav paredzēti finanšu līdzekļi ekspertu nodrošināšanai EM ierosina pārdalīt finansējumu 350 000 euro apjomā no EM tehniskās palīdzības brīvajiem līdzekļiem, lai daļēji segtu LIAA trūkstošo finansējumu.  Finanšu līdzekļi no EM tehniskās palīdzības projekta tiks pārdalīti 150 000 *euro* apmērā no atalgojuma pozīcijas un 200 000 *euro* apmērā no preču un pakalpojumu pozīcijas.  Ekspertu nodrošināšanai LIAA veiks iepirkumu saskaņā ar Publiskā iepirkuma likuma prasībām. |
| 3. | Projekta izstrādē iesaistītās institūcijas | LIAA, LM, VK, FM, CFLA.  Noteikumu projekts attiecas tikai uz MK noteikumu Nr.694 14.1.1., 14.1.2., 14.1.3, 14.1.6., 14.1.7, un 14.1.11. apakšpunktā minētajām institūcijām, līdz ar to sabiedrības līdzdalība nav bijusi nepieciešama. |
| 4. | Cita informācija | Nepieciešami līguma grozījumi par LIAA, EM, LM, VK, FM, CFLA tehniskās palīdzības projekta īstenošanu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | LIAA, EM, LM, VK, FM, CFLA. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nepieciešami līguma grozījumi par tehniskās palīdzības projekta īstenošanu LIAA, EM, LM, VK, FM, CFLA. |

**Anotācijas II, III, IV, V, VI sadaļa – projekts šo jomu neskar**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | LIAA, EM, LM, VK, FM, CFLA |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | MK noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | MK noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | MK noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Ekonomikas ministrs V.Dombrovskis

Vīza: valsts sekretāra pienākumu izpildītājs,

valsts sekretāra vietnieks A.Liepiņš

18.02.2014. 16:36

1294

E.Dlohi

67013082, [Elina.Dlohi@em.gov.lv](mailto:Elina.Dlohi@em.gov.lv)